**Licencijos verstis mažmenine prekyba alkoholiniais gėrimais papildymas**

|  |  |  |
| --- | --- | --- |
| **Eil.Nr.** | **Pavadinimas** | **Aprašymo turinys** |
| 1. | Administracinės paslaugos kodas | VSPS-32 |
| 2. | Administracinės paslaugos versija | 4 versija |
| 3. | Administracinės paslaugos  pavadinimas | Licencijos verstis mažmenine prekyba alkoholiniais gėrimais papildymas |
| 4. | Administracinės paslaugos  apibūdinimas | Licencija verstis mažmenine prekyba alkoholiniais gėrimais gali būti papildyta, jeigu licencijos turėtojas pakeičia arba papildo sandėlių, kuriuose laikomi ir iš kurių skirstomi alkoholiniai gėrimai, adresus, orlaivių pavadinimus ir registravimo numerius, pakeičia prekybos alkoholiniais gėrimais laiką, prekybos vietos pavadinimą ar adresą, viešbučių kambarių, kuriuose įrengti minibarai, numerius ar įrengia viešbučio kambariuose minibarus |
| 5. | Teisės aktai, reglamentuojantys paslaugos teikimą | 1. Lietuvos Respublikos alkoholio kontrolės įstatymas.  2. Lietuvos Respublikos Vyriausybės 2004 m. gegužės 20 d. nutarimas Nr. 618 „Dėl didmeninės ir mažmeninės prekybos alkoholio produktais licencijavimo taisyklių ir mažmeninės prekybos alkoholiniais gėrimais prekybos ir viešojo maitinimo įmonėse taisyklių patvirtinimo“.  3. Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos ir šios rinkliavos mokėjimo ir grąžinimo taisyklių patvirtinimo“. |
| 6. | Informacija ir dokumentai, kuriuos turi pateikti asmuo | Licencijos verstis mažmenine prekyba alkoholiniais gėrimais turėtojas (toliau – licencijos turėtojas) per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiai Neringos savivaldybės administracijai (toliau – Administracija) pateikia:  1. Paraišką.  2.Daugiabučio gyvenamojo namo gyvenamosios paskirties patalpų savininkų ir neprivatizuotų butų nuomininkų daugumos sutikimą, kuris turi atitikti Lietuvos Respublikos alkoholio kontrolės įstatymo 181 straipsnio 4 dalies 5 punkte nustatytus reikalavimus, jeigu alkoholiniais gėrimais bus prekiaujama daugiabučiame gyvenamajame name.  3. Mokėjimo dokumentą, patvirtinantį, kad sumokėta nustatytojo dydžio valstybės rinkliava. |
| 7. | Informacija ir dokumentai, kuriuos turi gauti institucija (prašymą nagrinėjantis tarnautojas) | Administracija patikrina:  1. Licencijos turėtojo registravimo faktą patvirtinančius ir kitus jo registravimo duomenis (licencijos turėtojo pavadinimą, teisinę formą, kodą, buveinę).  2. Ar Licencijos turėtojui išduotas maisto tvarkymo subjekto patvirtinimo pažymėjimas.  3. Nekilnojamojo turto registro tvarkytojo interneto svetainėje, ar pastatas, kurio patalpose bus vykdoma mažmeninė prekyba alkoholiniais gėrimais, yra įregistruotas Nekilnojamojo turto registre. |
| 8. | Administracinės paslaugos teikėjas | Verslo ir strateginės plėtros skyriaus vyriausioji specialistė Medūnė Marija Šveikauskienė, tel.:+370 469 52855, medune.sveikauskiene@neringa.lt |
| 9. | Administracinės paslaugos vadovas | Verslo ir strateginės plėtros skyriaus vedėja Vilma Kavaliova, tel.: +370 469 51259, vilma.kavaliova@neringa.lt |
| 10. | Administracinės paslaugos suteikimo trukmė | 15 darbo dienų nuo visų reikalingų dokumentų licencijai išduoti gavimo Administracijoje dienos |
| 11. | Administracinės paslaugos suteikimo kaina( jei paslauga teikiama atlygintinai) | Valstybės rinkliava už licencijos papildymą – 112 Eur.  Rinkliavos gavėjas – Valstybinė mokesčių inspekcija prie Lietuvos Respublikos finansų ministerijos (įmonės kodas 188659752),  a. s. Nr. LT247300010112394300,  įmokos kodas 52323. |
| 12. | Prašymo forma, pildymo pavyzdys ir prašymo turinys | [Paraiška](https://www.neringa.lt/get_file.php?file=) |
| 13. | Informacinės ir ryšių technologijos, naudojamos teikiant administracinę paslaugą | Vienpusės sąveikos lygis |
| 14. | Administracinės paslaugos teikimo aprašymų įtraukimas į dokumentų apskaitą | Aprašymas įtrauktas į Neringos savivaldybės institucijų ir administracijos dokumentacijos planą. Bylos indeksas 2.56., registras APA. |